**ĀRKĀRTAS DOMES SĒDES**

**PROTOKOLS**

Nr.2

2021.gada 21.janvārī

Sēde sasaukta plkst. 13.00

Sēdi atklāj plkst. 13.00

**Darba kārtība:**

1. Par Limbažu novada pašvaldības saistošo noteikumu “Grozījumi Limbažu novada pašvaldības 2017. gada 26. oktobra saistošajos noteikumos Nr.31 „Par sociālās palīdzības sniegšanu Limbažu novadā” apstiprināšanu.
2. Par Limbažu novada domes 2020.gada 26. novembra sēdes lēmuma “Par nekustamā īpašuma “Mehāniskās darbnīcas”, Limbažu pagastā, Limbažu novadā, kadastra Nr. 66645100010, 392/14718 domājamo daļu no būves ar kadastra apzīmējumu 66640100105004, atsavināšanu, izsoles organizēšanu, sākumcenas un izsoles noteikumu apstiprināšanu” atcelšanu.

**Sēdi vada:** Limbažu novada pašvaldības Domes priekšsēdētājs Didzis ZEMMERS.

**Sēdi protokolē:** Limbažu novada pašvaldības Administratīvās nodaļas lietvede Dace TAURIŅA.

**Sēdē piedalās deputāti:** Jānis BĀRBALIS, Agris BRIEDIS, Andris GARKLĀVS, Aigars LEGZDIŅŠ, Andis LĒNMANIS, Gunta OZOLA, Gundars PLEŠS, Taiga PLITNIECE, Ziedonis RUBEZIS, Reinis SILIŅŠ, Ģirts VILCIŅŠ, Andis ZAĻAISKALNS, Ineta ZARIŅA, Didzis ZEMMERS.

**Sēdē nepiedalās deputāts:** Edmunds ZEIDMANIS (iemesls nav zināms).

**Sēdē piedalās:** Limbažu novada pašvaldības izpilddirektors Māris BEĻAUNIEKS,Limbažu novada pašvaldības Juridiskās nodaļas vadītāja Aiga BRIEDE, Limbažu novada pašvaldības Juridiskās nodaļas jurists Juris GRAUDIŅŠ, Limbažu novada pašvaldības Administratīvās nodaļas vadītāja Antra KAMALA, Limbažu novada pašvaldības Finanšu nodaļas vadītāja Anita ZVIRBULE, Limbažu novada pašvaldības Informācijas tehnoloģiju nodaļas vadītājs Raimonds STRAUME, Limbažu novada pašvaldības Attīstības nodaļas attīstības un projektu koordinatore Anna SILIŅA, Limbažu novada pašvaldības Attīstības nodaļas attīstības un projektu koordinatore Aiva MIŠKOVSKA, Limbažu novada pašvaldības vecākā ekonomiste Skaidrīte MITREVICA-GALĪTE, Pāles pagasta pārvaldes vadītāja Gita KĀRNUPE, Limbažu novada pašvaldības Attīstības nodaļas vadītājs Ģirts IELEJA, Limbažu novada pašvaldības Attīstības nodaļas attīstības un projektu koordinatore Dace SILIŅA, Limbažu novada pašvaldības Nekustamā īpašuma un teritoriālā plānojuma nodaļas vadītāja Līga VIĻČINSKA, Limbažu novada domes Deklarētās dzīvesvietas anulēšanas un dzīvokļu jautājumu risināšanas komisijas priekšsēdētājs Leons GERĶIS, Skultes pagasta pārvaldes vadītājs Ainārs LIEPIŅŠ, Viļķenes pagasta pārvaldes vadītāja Baiba EGLĪTE, Limbažu novada pašvaldības sabiedrisko attiecību speciāliste Aija KAMALA, Limbažu novada Sociālā dienesta vadītājas p.i. Sanita MOLE, Limbažu novada pašvaldības Limbažu pilsētas un pašvaldības īpašumu apsaimniekošanas nodaļas vadītājs Edmunds LIEPIŅŠ, Katvaru pagasta un Umurgas pagasta pārvalžu vadītājs Pēteris MAGONE, Limbažu muzeja direktore Elēna SILĀJA, Limbažu Mūzikas un mākslas skolas direktore Indra Laura LAZDIŅA, SIA “Namsaimnieks” valdes priekšsēdētāja Ilze PASTVA, laikraksta “Auseklis” žurnāliste Regīna TAMANE.

Sēde notiek videokonferences režīmā.

Sēdi ieraksta audioformātā.

**1.§**

**Par Limbažu novada pašvaldības saistošo noteikumu “Grozījumi Limbažu novada pašvaldības 2017. gada 26. oktobra saistošajos noteikumos Nr.31 „Par sociālās palīdzības sniegšanu Limbažu novadā” apstiprināšanu**

Ziņo A. Briede, debatēs piedalās S. Mole

2021. gada 1. janvārī stājas spēkā grozījumi Sociālo pakalpojumu un sociālās palīdzības likumā un Ministru kabineta 2020. gada 17. decembra noteikumi Nr.809 „Noteikumi par mājsaimniecības materiālās situācijas izvērtēšanu un sociālās palīdzības saņemšanu”. Līdz ar šo normatīvo aktu spēkā stāšanos jāveic grozījumi arī Limbažu novada domes 2017. gada 26. oktobra saistošajos noteikumos Nr.31 „Par sociālās palīdzības sniegšanu Limbažu novadā”.

Iepazinusies ar informāciju par nepieciešamajiem grozījumiem, pamatojoties uz likuma “Par pašvaldībām” 15. panta pirmās daļas 6. punktu, 43. panta pirmās daļas 13. punktu, 43.1 pantu, 45. pantu, Sociālo pakalpojumu un sociālās palīdzības likuma 3. panta trešo daļu, **atklāti balsojot elektroniski tiešsaistē: PAR** – 14 deputāti (Jānis Bārbalis, Agris Briedis, Andris Garklāvs, Aigars Legzdiņš, Andis Lēnmanis, Gunta Ozola, Gundars Plešs, Taiga Plitniece, Ziedonis Rubezis, Reinis Siliņš, Ģirts Vilciņš, Andis Zaļaiskalns, Ineta Zariņa, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Apstiprināt Limbažu novada pašvaldības saistošo noteikumu Nr.1 „Grozījumi Limbažu novada pašvaldības 2017.gada 26.oktobra saistošajos noteikumos Nr.31 „Par sociālās palīdzības sniegšanu Limbažu novadā”” projektu (pielikumā).
2. Saistošos noteikumus un to paskaidrojuma rakstu triju darba dienu laikā pēc to parakstīšanas rakstveidā un elektroniskā veidā nosūtīt atzinuma sniegšanai Vides aizsardzības un reģionālās attīstības ministrijai.
3. Saistošos noteikumus pēc atzinuma saņemšanas no Vides aizsardzības un reģionālās attīstības ministrijas vai gadījumā, ja atzinumu pašvaldība no Vides aizsardzības un reģionālās attīstības ministrijas mēneša laikā nav saņēmusi, publicēt pašvaldības informatīvajā izdevumā „Limbažu Novada Ziņas”, tīmekļa vietnē www.limbazi.lv un nodrošināt saistošo noteikumu pieejamību Limbažu novada pašvaldības ēkā un pagastu pārvaldēs.
4. Saistošie noteikumi stājas spēkā pēc to publicēšanas pašvaldības informatīvajā izdevumā „Limbažu Novada Ziņas”.
5. Kontroli par lēmuma izpildi uzdot Limbažu novada pašvaldības Sociālā dienesta vadītājai.

**2.§**

**Par Limbažu novada domes 2020.gada 26. novembra sēdes lēmuma “Par nekustamā īpašuma “Mehāniskās darbnīcas”, Limbažu pagastā, Limbažu novadā, kadastra Nr.** **66645100010, 392/14718 domājamo daļu no būves ar kadastra apzīmējumu 66640100105004, atsavināšanu, izsoles organizēšanu, sākumcenas un izsoles noteikumu apstiprināšanu” atcelšanu**

Ziņo A. Briede, debatēs piedalās M. Beļaunieks

Limbažu novada dome 2020. gada 26. novembrī pieņēma lēmumu “Par nekustamā īpašuma “Mehāniskās darbnīcas”, Limbažu pagastā, Limbažu novadā, kadastra Nr. 66645100010, 392/14718 domājamo daļu no būves ar kadastra apzīmējumu 66640100105004, atsavināšanu, izsoles organizēšanu, sākumcenas un izsoles noteikumu apstiprināšanu”,nolemjot atsavināt pašvaldības nekustamo īpašumu “Mehāniskās darbnīcas”, Limbažu pagastā, Limbažu novadā, kadastra Nr. 66645100010, 392/14718 domājamās daļas no būves ar kadastra apzīmējumu 66640100105004, piedāvājot to iegādāties pirmpirkuma tiesīgajām personām.

Limbažu novada dome 2020. gada 17. decembrī pieņēma lēmumu “Par finansējuma piešķiršanu Limbažu novada pašvaldības Limbažu pagasta pārvaldei raidera iegādei”, nolemjot piešķirt finansējumu 7722,00EUR (septiņi tūkstoši septiņi simti divdesmit divi eiro, 00 centi) apmērā raidera iegādei no Limbažu novada pašvaldības 2020. gada budžeta nesadalītā atlikuma, palielinot Limbažu pagasta pārvaldes komunālās saimniecības 2020.gada budžetu.

Saistībā ar raidera iegādi, Limbažu pagasta pārvaldei radusies nepieciešamība pēc garāžas, tā novietošanai. Saskaņā ar Publiskas personas mantas atsavināšanas likuma 4.panta pirmo daļu, atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai. Publiskas personas mantas atsavināšanas likuma 5.panta pirmajā daļā noteikts, ka atļauju atsavināt atvasinātu publisku personu nekustamo īpašumu dod attiecīgās atsavinātās publiskās personas lēmējinstitūcija. Saskaņā ar likuma “Par pašvaldībām” 21.panta pirmās daļas 17.punktu un 41.panta pirmās daļas 4.punktu - tikai dome var lemt par pašvaldības mantas atsavināšanu, pieņemot attiecīgu lēmumu.

Konstatējot, ka nekustamais īpašums “Mehāniskās darbnīcas”, Limbažu pagastā, Limbažu novadā, kadastra Nr. 66645100010, 392/14718 domājamās daļas no būves ar kadastra apzīmējumu 66640100105004, ir nepieciešams pašvaldības funkciju veikšanai, tā atsavināšanas process būtu pārtraucams.

Ņemot vērā iepriekš minēto un pamatojoties uz likuma „Par pašvaldībām” 14.panta pirmās daļas 2.punktu, 21.panta pirmās daļas 17.punktu, **atklāti balsojot elektroniski tiešsaistē: PAR** – 13 deputāti (Agris Briedis, Andris Garklāvs, Aigars Legzdiņš, Andis Lēnmanis, Gunta Ozola, Gundars Plešs, Taiga Plitniece, Ziedonis Rubezis, Reinis Siliņš, Ģirts Vilciņš, Andis Zaļaiskalns, Ineta Zariņa, Didzis Zemmers), **PRET –** nav, **ATTURAS –** deputāts Jānis Bārbalis, Limbažu novada dome **NOLEMJ:**

1. Atcelt Limbažu novada domes 2020. gada 26. novembra lēmumu “Par nekustamā īpašuma “Mehāniskās darbnīcas”, Limbažu pagastā, Limbažu novadā, kadastra Nr. 66645100010, 392/14718 domājamo daļu no būves ar kadastra apzīmējumu 66640100105004, atsavināšanu, izsoles organizēšanu, sākumcenas un izsoles noteikumu apstiprināšanu” (protokols Nr.27, 23.§).
2. Lēmumu nosūtīt personām, kuras uzaicinātas izmantot pirmpirkuma tiesības uz nekustamo īpašumu “Mehāniskās darbnīcas”, Limbažu pagastā, Limbažu novadā, kadastra Nr. 66645100010, 392/14718 domājamo daļu no būves ar kadastra apzīmējumu 66640100105004.

Sēdi slēdz plkst. 13.15

Sēdes vadītājs D.Zemmers

Sēdes protokoliste D.Tauriņa